paragraph_text: Sjeverni morski put opslužuje luke Arktika i velikih rijeka Sibira (uvoz goriva, opreme, živežnih namirnica, izvoz drva, prirodnih ruda). Otvaranjem Sjevernoga morskog puta uključena je polarna obala Sibira u gospodarstvo Rusije, a s time u vezi razvila su se duž obale i mnoga naselja, odnosno luke (Dikson, Igarka, Narjan-Mar, Novi Port, Pevek, Tiksi, Sabetta i druge). Na tihooceanskoj obali pored Vladivostoka razvile su se i luke Magadan, Sovjetskaja Gavan, Providenija i druge. Plovi se redovito u konvojima, koje predvode ledolomci. Uz pomoć zrakoplovstva i mnogobrojnih radarskih i meteoroloških postaja, za plovidbu se koristi do 150 dana u godini.<ref>Sjeverni morski put, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.